b'\n_START_ARTICLE_\nTSV 1860 M\xc3\xbcnchen\n_START_PARAGRAPH_\nTurn- und Sportverein M\xc3\xbcnchen von 1860, TSV 1860 M\xc3\xbcnchen ali preprosto 1860 M\xc3\xbcnchen, oziroma 1860 Munich je nem\xc5\xa1ki nogometni klub iz mesta M\xc3\xbcnchen. Klub je bil ustanovljen 17. maja 1860 in trenutno igra v regionalni ligi Bayern, ko je po sezoni 2016/17 padel v dodatne kvalifikacije za obstanek v 2. Bundesligi, a bil pri tem neuspe\xc5\xa1en. Za igro v 3. Bundesligi pa ni uspel pridobiti licence. Klub je bil eden od ustanoviteljev Bundeslige leta 1963 in v njej igral skupno 20 sezon. Bil pa je tudi nem\xc5\xa1ki prvak leta 1966, leto pozneje pa podprvak._NEWLINE_Doma\xc4\x8di stadion kluba je Allianz Arena, na katerem deluje tudi Bayern M\xc3\xbcnchen, njegov najve\xc4\x8dji rival. Barvi dresov sta modra in bela.'